**Ford lansează noile ediții limitate Stormtrak și Wolftrak pentru modelul Ranger, cel mai bine vândut pick- up din Europa**

* Modelul Ranger Stormtrak cu dotări de top, oferă un stil care întoarce toate privirile, interior de piele premium și vârful gamei de motorizări, EcoBlue de 213 CP cu o cutie de viteze automată în 10 rapoarte.
* Modelul Ranger Wolftrak, îndrăzneț și robust, este potrivit pentru muncă grea și divertisment din plin, vine cu funcții noi, precum culoarea „Conquer Grey”, diferențial blocabil electronic punte spate, anvelope pentru toate tipurile de teren și detalii negru mat
* Noul rulou pentru benă acționat electric – dotare standard pentru Ranger Stormtrack- este practic și oferă confort suplimentar; acesta este acum disponibil opțional și pentru Ranger Wildtrak Double Cab
* Ranger Stormtrak și Wolftrak vor fi construite în număr limitat pentru a garanta exclusivitatea; ambele modele vor sosi la dealerii Ford din Europa începând cu luna octombrie 2021

**DUNTON, Marea Britanie, 12 aprilie 2021** – Ford a dezvăluit astăzi noile Ranger Stormtrak și Ranger Wolftrak - două modele în ediție limitată, care valorifică stilul și capacitatea pick-up-ului premiat al companiei.

Ranger Stormtrak este un pick-up premium cu un stil distinctiv destinat clienților care apreciază performanțele remarcabile în combinație cu specificațiile generoase pentru a le susține stilul de viață activ. Ranger Wolftrak este un pick-up îndrăzneț, robust, conceput în jurul nevoilor clienților care lucrează în aer liber și doresc performanțe off-road impresionante fără a compromite confortul și utilitatea.

„Clienților le place stilul îndrăzneț și capacitatea robustă a pick-up-ului nostru Ranger, așadar am dezvoltat noile modele Stormtrak și Wolftrak în ediție limitată pentru a oferi și mai mult din ambele”, a declarat Hans Schep, Director General Vehicule Comerciale, Ford Europa. „Stormtrak combină aspectul impresionant cu elemente și caracteristici de lux suplimentare pentru stiluri de viață active, în timp ce performanța off-road a modelului Wolftrak îi poate purta pe proprietarii săi departe de șosea, atât în scopuri profesionale, cât și pentru distracție.”

Noile ediții limitate Ranger Stormtrak și Wolftrak vor sosi în reprezentanțele Ford din Europa începând cu luna octombrie a acestui an, adăugând o nouă dimensiune gamei premiate Ranger a companiei Ford pentru o varietate largă de clienți, care include palpitantul Ranger Raptor, Ranger MS- RT inspirat din motorsport și varianta de cabină cu șasiu Ranger, recent anunțată.

De asemenea, Ford introduce o nouă opțiune atractivă de rulou pentru benă acționat electric pentru modelul Ranger Wildtrak, care este specificată ca dotare standard la Ranger Stormtrak.

**Ranger Stormtrak**

Bazat pe seria premium Ranger Wildtrak, noul Ranger Stormtrak oferă specificații îmbunătățite pentru confort și vine cu finisaje unice. O serie limitată de vehicule va fi construită pentru a asigura exclusivitatea, urmând a fi disponibile în varianta de cabină dublă pentru loc spațios în spate sau cabină „Super cab” pentru o suprafață de încărcare mai mare.

Toate modelele Ranger Stormtrak sunt dotate cu vârful gamei de motorizări diesel EcoBlue de 2.0 litri Bi-turbo de 213 CP, care dezvoltă un cuplu de 500 Nm pentru o putere de tractare remarcabilă. 1 Un sistem standard selectabil de tracțiune integrală oferă performanțe sigure off-road, în timp ce cutia de viteze automată avansată cu 10 rapoarte asigură o experiență de conducere lină și fără efort.

Culoarea „Rapid Red” este unică pentru Ranger Stormtrak, completând inserția exclusivă a grilei de culoare roșie, care contribuie la stilul frontal puternic. Farurile cu tehnologie LED sunt prevăzute și cu protecție robustă inferioară, ca dotare standard, asigurând o prezență impunătoare pe șosea. Sunt disponibile și opțiunile de culoare „Frozen White” și albastru „Blue Lightning”. Aspectul puternic al modelului Ranger Stormtrak este îmbunătățit de capota exclusivă și autocolantele laterale de pe caroserie, insigna tridimensională de dimensiuni mari și bara spate neagră cu inele de ancorare sport.

În plus, o benă, un separator pentru încărcătură și noul rulou pentru benă acționat electric de la Ford sunt prevăzute ca dotări standard, oferind comoditate și caracter practic sporite la deplasarea încărcăturilor. Ranger Stormtrak păstrează, totodată, sarcina utilă de 1,0 tone și greutatea maximă de remorcare de 3.500 kg asigurată de seria populară Wildtrak. 2

Interiorul modelului Ranger Stormtrak contribuie în plus la aspectul premium și la caracteristicile practice ale acestuia. Scaunele specifice modelului Stormtrak sunt prevăzute cu aceeași piele suplă ca la emblematicul model Ranger Raptor de la Ford, accentuată cu sigle Stormtrak brodate și susținerile laterale ornate cu țesătură tehnică. Suprafețele interioare de grafit colorat și cusăturile roșii în tot interiorul oglindesc paleta inconfundabilă din exterior a modelului Stormtrak.

**Ranger Wolftrak**

Ranger Wolftrak este construit pentru clienții care doresc o capacitate off-road de încredere și un exterior îndrăzneț, bine definit. Bazat pe seria Ranger XLT, Wolftrak este propulsat de motorul diesel Ford EcoBlue de 2.0 litri și 170 CP cu opțiunea de a alege între transmisie manuală cu șase rapoarte sau transmisie automată cu 10 rapoarte. 1

Un sistem de tracțiune integrală selectabil cu funcție de schimbare a modului de tracțiune din mers, (shift on-the-fly)1 diferențial blocabil electronic pentru puntea spate și anvelope pentru toate tipurile de teren sunt incluse în dotarea standard, pentru a asigura înaintarea în condiții off-road provocatoare, cu susținerea unei configurații de tracțiune integrală cu reductor pentru a îmbunătăți performanța pe dealuri abrupte și suprafețe moi.

Ford anticipează că Ranger Wolftrak va atrage un interes puternic în rândul clienților din industria agricolă, forestieră și a activităților în aer liber, precum și a clienților privați. O sarcină utilă de 1,0 tone și o greutate maximă de remorcare de 3.500 kg2 oferă o capacitate semnificativă pentru deplasarea încărcăturilor, susținută de o benă de protecție standard. O prelată cu acționare manuală sau un acoperiș complet pentru benă Aeroklas sunt disponibile opțional în culoarea negru mat pentru a se potrivi cu detaliile exterioare complet negre ale modelului Ranger Wolftrak.

O bară sport tubulară cu elemente de prindere alungite, exclusivă pentru Ranger Wolftrak creează un aspect robust și permite montarea accesoriilor și securizarea cu ușurință a încărcăturii. Culoarea impunătoare „Conquer Grey” accentuează elementele pick-up-ului și completează grila neagră mată, protecția șasiului, jantele din aliaj negru de 17 inci. Stilul distinctiv al pick-up-ului este completat de emblemele Wolftrak negre și culoarea “Sea Grey”.

Elementele exclusiviste din cabina Ranger Wolftrak includ ecusoanele Wolftrak, un panou de instrumente negru mat, inserțiile decorative din ușă și covorașe rezistente pentru toate condițiile meteorologice. Sistemul de conectivitate și navigație SYNC 3 de la Ford cu ecran tactil de 8 inci este o caracteristică din dotarea standard. 3

**Noul rulou pentru benă acționat electric pentru utilizare practică**

Ford introduce și o nouă versiune atractivă, acționată electric, a popularului său rulou pentru benă, disponibil ca opțiune pentru modelele Ranger Wildtrak Double Cab și montată ca dotare standard la Ranger Stormtrak. Ruloul electric adaugă o nouă comoditate și ușurință în utilizare, clienții putând deschide și închide prelata cu ajutorul cheii, sau folosind butoanele amplasate în spațiul pentru mărfuri, în interiorul cabinei, sau pe tabloul de bord. Senzorii asigură o funcție „anti-ciupire” pentru a preveni prinderea degetelor sau deteriorarea încărcăturii.

Ranger a stabilit anul trecut o cotă anuală record a segmentului de 34,9%, consolidându-și mai departe poziția de cel mai bine vândut pick‑up din Europa.4

# # #

1 Eficiența combustibilului pentru Ranger Stormtrak cu cabina „Super Cab” de la 8,6 l/100 km și emisii de CO2 de la 226 g/km (WLTP). Eficiența combustibilului pentru Ranger Wolftrak de la 8,1 l/100 km și emisii de CO2 de la 214 g/km pentru vehiculele cu transmisie manuală și de la 8,6 l/100 km și 226 g/km pentru modelele cu transmisie automată (WLTP).

\*\*Consumurile de combustibil/energie, emisiile CO2 și intervalul electric WLTP declarate sunt determinate conform cerințelor tehnice și specificațiilor Regulamentelor Europene (CE) 715/2007 și (UE) 2017/1151 astfel cum au fost modificate ultima dată. Procedurile de testare standard aplicate permit comparația dintre tipuri diferite de vehicule și producători diferiți.

2 Sarcina utilă maximă variază, depinzând de accesorii și de configurația vehiculului. Consultați eticheta de pe pragul ușii pentru capacitatea de transport a unui anumit vehicul. Capacitatea maximă de remorcare variază în funcție de încărcătură, configurația vehiculului, accesorii și numărul de pasageri.

3 Nu conduceți în timp ce vă este distrasă atenția sau în timp ce utilizați dispozitive portabile. Utilizați sistemele acționate vocal atunci când este posibil. Anumite funcții pot fi blocate în timp ce vehiculul este în viteză. Nu toate funcțiile sunt compatibile cu toate telefoanele.

4 Ford Europa raportează vânzări pentru cele 20 de piețe tradiționale europene: Austria, Belgia, Marea Britanie, Republica Cehă, Danemarca, Finlanda, Franța, Germania, Grecia, Ungaria, Irlanda, Italia, Olanda, Norvegia, Polonia, Portugalia, Spania, România, Suedia și Elveția

***Despre Ford Motor Company***

*Ford Motor Company (NYSE: F) este o companie globală, cu sediul la Dearborn, Michigan. Compania proiectează, produce, comercializează și furnizează o gamă completă de camioane, SUV-uri și mașini Ford - incluzând tot mai multe versiuni electrificate - și vehicule de lux Lincoln, furnizează servicii financiare prin Ford Motor Credit Company și preia poziții de conducere în electrificare; soluții de mobilitate, inclusiv servicii de auto-conducere; și servicii conectate.  Ford numără aproximativ 186.000 de angajați în întreaga lume. Pentru mai multe informații privind Ford, produsele sale sau Ford Motor Credit Company, accesați*[*corporate.ford.com*](http://www.corporate.ford.com/)*.*

***Ford Europa*** *este responsabilă pentru producerea, comercializarea și servisarea vehiculelor sub marca Ford în peste 50 de piețe individuale și are aproximativ 43,000 de angajați la facilitățile proprii și asocierile în participațiuneconsolidate și aproximativ 58,000 când sunt luate în considerare entitățile neconsolidate. În plus față de Ford Motor Credit Company, operațiunile Ford Europa includ Divizia Ford de Relații cu Clienții și 14 unități de producție (10 deținute integral și 4 asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost fondată Ford Motor Company. Producția europeană a început în 1911.*